Mheni (Lightning) zvinoreva kupenya kunoitika kubva pasi kuenda kudenga kumakore kunoitikao pamwe nema bhanan'ana. Mheni imhando yemagetsi. Muvangwa wemheni (lightning streak) ndiwo mutsetse unoonekwa kupenya mudenga. Nokuda kwokuti chiedza chine spidhi inodarika yemuriro, muvangwa wemheni ndiwo unotanga kuonekwa bhanan'ana richizotevera mumashure. Rupango (sheet or summer lightning) mheni yorudzi urwu inopenyera mumakore. Mupande kana mupwanda (Clap of thunder) zvinoreva ruzha rwebhanan'ana runotevera muvangwa wekupenya kwemheni. Panorava mheni panodzika simba remagetsi zhinji rinokonzera kupisa kwakanyanya kwemweya uri munzira yemheni. Kupisa kwemweya uku kunosakisa kukwira kwakanyanya kwepuresha zvichizokonera masaisai emhepo atinoti mabhanan'ana kana mupande wemheni. VaVenda vanoti mubvumo (rumbling; thunder; thunderbolt; sound). Mamwe mazwi -bvuma (v. rumbling). VaKikuyu vanoti koruruma kana kururuma (clap of thunder) vachireva mabhanan'ana. Kinande vanoti omulumo (n. thunder) kureva bhanan'ana. VaBukusu vanoti luu.eni (n. lightning - when in the sky). Herero vanoti ou-tyeno kana ondyeno (n. lightning). Mamwe mazwi: oru-pembo (n. flash of lightning).